Rødølstunnelen

Rødølstunnelen er en tunnel på Europavei 16 i Vang kommune i Innlandet. Den ble åpnet  av samferdselsminister Knut Arild Hareide 23. september 2020, er 1970 meter lang og går gjennom fjellet Kvamsnøse mellom Øye ved Vangsmjøse og Strondafjorden. Tunnelgjennomslaget fant sted 10. november 2017. Tunnelen inngår i opprustningen av E16 over Filefjell mellom Valdres og Lærdal. Den erstatter en eldre del av Europaveien som gikk gjennom Øye sentrum og hadde dårlig standard, bl.a. med flere hårnålskurver (slyng) for å unngå for høy veistigningsprosent mellom Vangsmjøse og Strondafjorden. Tunnelen går under elven Rødøla.

Åpningen var planlagt til desember 2019, men ble utsatt etter forsinkelser knyttet til elektriske installasjoner.

Se også 
Veitunneler i Norge
Undersjøiske veitunneler i Norge

Referanser

Veitunneler i Innlandet
Veier i Vang